navinnseab/khmer-wikipedia-article huggingface dataset:
វិទ្យាល័យសន្ធរម៉ុក: ព្រឹត្តិការណ៍

ព្រឹត្តិការណ៍
ចំពោះ​ឆ្នាំសិក្សា ២០១២~២០១៣ កន្លង​ទៅនេះ វិទ្យាល័យ​សន្ធរម៉ុក ទទួល​ភារៈជាទីតាំងចែក​វិញ្ញាបនប័ត្របណ្ដោះអាសន្ន​​មធ្យម​សិក្សា​ទុតិយភូមិ​ ដល់​បេក្ខជនដែល​ប្រលង​សញ្ញាប័ត្រ​មធ្យម​សិក្សា​ទុតិយភូមិ នា​សម័យ​ប្រលង ៥ សីហា ២០១៣។
វិទ្យាល័យសិលាវេទីគាតឈន់

វិទ្យាល័យសិលាវេទីគាតឈន់ ត្រូវបានកសាងនៅឆ្នាំ២០០៣ ដោយឯកឧត្តមគាត ឈន់ស្ថិតនៅភូមិជ្រោយថ្មក្រោម ឃុំឆ្លូង ស្រុកឆ្លូង ខេត្តក្រចេះ ប្រទេសកម្ពុជា វិទ្យាល័យនេះតំណាងឲ្យស្រុកឆ្លូងជាសាលាដែរល្អនិងមានសិស្សពូកែៗច្រើន សាលានេះបែរមកទិសខាងលិចឆៀងខាងនីរតី សាលាមួយនេះបានចែកចេញជាបីអគារ អគារទី១ ស្ថិតនៅផ្នែកខាងត្បូងចំកណ្ដាល អមដោយអគារ២ទាំងសងខាង អគារនេះមានថ្នាក់ដូចជា ថ្នាក់គីមីពិសោធន៍ ថ្នាក់រូបវិទ្យា ទីចាត់ការ បន្ទប់នាយិការ... អគារទី២ សម្រាប់សិស្សថ្នាក់ទី១០ (១១ ១២ ថ្នាក់សង្គម)ខាងលើនិងខាងក្រោមមាន៦បន្ទប់ ផ្នែកខាងលើសម្រាប់សិស្សថ្នាក់ទី១០ ចាប់ពី ថ្នាក់ក រហូតដល់ ថ្នាក់ច ។ ផ្នែកខាងក្រោម ខាងកើតជាថ្នាក់ទី១១(ថ្នាក់សង្គម) ២បន្ទប់ ខាងលិចជាថ្នាក់ទី១២ (ថ្នាក់សង្គម) ២បន្ទប់ ។ អគារទី ៣ សម្រាប់សិស្សថ្នាក់ទី ១១ ១២ (ថ្នាក់វិទ្យាសាស្ត្រ) មានបីជាន់ ជាន់ទី១ (ក្រោម) កន្លែងផ្ងើម៉ូតូ ជាន់ទី២ ថ្នាក់ទី១១ ជាន់ទី៣ ថ្នាក់ទី១២ ។
វិទ្យាល័យហ៊ុនសែនកំពង់កន្ទួត

វិទ្យាល័យហ៊ុនសែនកំពង់កន្ទួត ស្ថិត​នៅ​ក្នុង​ភូមិ​ស្វាយមីង​ ឃុំបារគូ ស្រុក​កណ្តាលស្ទឹង ខេត្ត​កណ្តាល។
វិទ្យាល័យហ៊ុនសែនកំពង់កន្ទួត: ទីតាំងភូមិសាស្ត្រ

ទីតាំងភូមិសាស្ត្រ
ជា​ប្រភេទ​​សាលា​​ជនបទ ​ស្ថិត​នៅ​ភាគ​ខាងត្បូង​នៃ​ប្រទេស​កម្ពុជា ដែលមាន​ចម្ងាយ​ប្រហែល ​២៧ គីឡូមាត្រ ​ពី​រាជធានី​ភ្នំពេញ។ គេអាច​ធ្វើ​ដំណើរ​​ ពី​​​ទីក្រុង​​ភ្នំពេញ ​តាម​​មហាវិថី​​សហព័ន្ធរុស្ស៊ី ​​​កាត់តាម​ពោធិ៍ចិនតុង​មកដល់​ផ្លូវបំបែក​ចោមចៅ​ ត្រូវ​ធ្វើ​ដំណើរ​តាម​ផ្លូវ​ជាតិ​លេខ៣ ​រហូតដល់​​ស្ពាន​​៧មករា​ក្នុង​ភូមិ​កំពង់ទួល ​ទើប​មាន​ផ្លូវ​មួយ​បត់​ទៅ​ខាង​ឆ្វេង​(ខាង​កើត) ធ្វើ​ដំណើរ​បន្ត​ប្រហែល ​២ សហាតិមាត្រទើប​​ ដល់​ផ្សារ​កំពង់កន្ទួត​ ហើយ​ វិទ្យាល័យហ៊ុនសែន-កំពង់កន្ទួត ស្ថិត​នៅ​ខាង​កើត​ផ្សារ​នេះ ប្រហែល​ ១៥០ មាត្រ​​ប៉ុណ្ណោះ​។ ម៉្យាង​ទៀត គេ​ក៏​អាច​ធ្វើ​ដំណើរ​ពី​ភ្នំពេញ កាត់​តាម​ក្រុង​តាខ្មៅ ​ឬ​ក៏​កាត់​តាម​ផ្សារ​ស្ទឹងមានជ័យថ្មី​និង ​ចំការដូង ក៏​អាច​មក​ដល់​ទីតាំងសាលា​នេះ​ផងដែរ​។
វិទ្យាល័យហ៊ុនសែនកំពង់លែង

thumb
វិទ្យាល័យ ហ៊ុន សែន កំពង់លែង ជាវិទ្យាល័យតែមួយគត់ ក្នុងស្រុកកំពង់លែង ខេត្តកំពង់ឆ្នាំង ដែលនៅមានអគារចាស់ទ្រុឌទ្រោមមួយខ្នងបន្សល់ទុកតាំងពីឆ្នាំ១៩៦៣មក។
ក្នុងរបបប៉ុលពត សាលារៀននេះជាមជ្ឈមណ្ឌលអង្គការចាត់តាំងរបស់ពួកខ្មែរក្រហម សម្រាប់ចេញបញ្ជាឱ្យកាប់សម្លាប់ប្រជាជន សូម្បីតែអ្នកណាម្នាក់ ក៏មិនដែលហ៊ានមកជិតសាលារៀននេះដែរ។ ក្រោយថ្ងៃរំដោះ ០៧ មករា ១៩៧៩ សាលារៀននេះត្រូវខូចខាត ខ្ទេចខ្ទីស្ទើរគ្មានសល់ ក្តារខៀន តុ កៅអី ទ្វារ បង្អួច ត្រូវបាក់បែក និងបំផ្លិចបំផ្លាញស្ទើរទាំងស្រុង និងត្រូវបានរដ្ឋអំណាច ប្រជាជន លោកគ្រូ អ្នកគ្រូបានរួមគ្នាជួសជុល និងកែលម្អសាលារៀននេះឡើងវិញ ដើម្បីបម្រើសេចក្តីត្រូវការរបស់កុមារា កុមារី ជាកូនចៅប្រជាជន ដែលចង់សិក្សារៀនសូត្រឡើងវិញ។
បច្ចុប្បន្នអគារថ្មីកម្ពស់បីជាន់ ចំនួន២ខ្នង មានប្រមាណ៣៦បន្ទប់ និងអគាររទីចាត់ការថ្មី និងបន្ទប់ស្នាក់នៅរបស់គ្រូ និងសិស្សបាន និងកំពុងតែសាងសង់ និងជំនួសអគារចាស់ ដែលមានការខ្វះខាតសម្រាប់ឆ្លើយតបទៅនឹងតម្រូវការរៀន បង្រៀន និងស្នាក់នៅរបស់គ្រូ និងសិស្ស។ វិទ្យាល័យ ហ៊ុន សែន កំពង់លែង មានគណៈគ្រប់គ្រង និងគ្រូបង្រៀនចំនួន ៤៨នាក់ ស្រី២៤នាក់ សិស្សានុសិស្សចំនួន៩១៨នាក់ ស្រី៥០២នាក់ និងមាន អន្តេវាសិកដ្ឋាន ដែលជាអំណោយរបស់សម្តេចអគ្គមហាសេនាបតីតេជោហ៊ុនសែន ចំនួន២០បន្ទប់ ក្រសួងអប់រំ យុវជន និងកីឡា មាន៣បន្ទប់ សម្រាប់គ្រូបង្រៀន ប្រទេសកូរ៉េ មាន៦បន្ទប់ និងប្រទេសជប៉ុន មាន១បន្ទប់។ គួរបញ្ជាក់ឲ្យដឹងផងដែរថា ស្រុកកំពង់លែង មាន៩ឃុំ គឺ ឃុំកំពង់ហាវ ឃុំតាងិល ឃុំច្រណូក ឃុំដារ ឃុំស្វាយអំពារ ឃុំុំពោធិ៍ ឃុំសំរោងសែន ឃុំប្រឡាយមាស និងឃុំផ្លូវទូក។ បញ្ហាប្រឈមធំបំផុតរបស់សិស្សានុសិស្ស និងលោកគ្រូ អ្នកគ្រូ គឺការធ្វើដំណើរតាមផ្លូវទឹក និងកន្លែងស្នាក់នៅ ហូបចុក ពិសេសសម្រាប់សិស្សមកពីចម្ងាយដូចជាមកពីឃុំប្រឡាយមាស ឃុំផ្លូវទូក ឃុំពោធិ៍ ឃុំសំរោងសែនជាដើម។ សង្ឃឹមថាក្នុងពេលឆាប់ៗខាងមុខនេះ ថ្នាក់ដឹកនាំក្រសួង អប់រំ យុវជន និងកីឡា ក៏ដូចជាថ្នាក់ដឹកនាំប្រទេស អាចកសាងវិទ្យាល័យមួយទៀត សម្រាប់ជួយសម្រាលការលំបាករបស់សិស្សានុសិស្សក្នុងឃុំឆ្ងាយៗ ដែលមានការពិបាក និងចំណាយថវិកាច្រើនណាស់ក្នុងការធ្វើដំណើរតាមផ្លូវទឹក និងស្នាក់នៅរៀនសូត្រនៅទីនោះរុមទេសចរខ្មែរ-Khmer Tourist។
វិទ្យាល័យហ៊ុនសែនក្រុងទេពនិម្មិតប៉ៃលិន

វិទ្យាល័យ ហ៊ុនសែន ក្រុងទេពនិម្មិត ប៉ៃលិន

វិទ្យាល័យ ហ៊ុនសែន ក្រុងទេពនិម្មិត ប៉ៃលិនជា វិទ្យាល័យមួយ ក្នុងចំណោមវិទ្យាល័យពីរ នៅខេត្តប៉ៃលិន។   វិទ្យាល័យនេះមានទីតាំងនៅ ភូមិ អូរតាពុកលើ សង្កាត់ទួលល្វា ក្រុងប៉ៃលិន ខេត្តប៉ៃលិន។
វិទ្យាល័យហ៊ុនសែនក្រុងទេពនិម្មិតប៉ៃលិន: ប្រវត្តិសាស្ត្រ

ប្រវត្តិសាស្ត្រ
វិទ្យាល័យនេះ សាងសង់ឡើងនៅឆ្នាំ១៩៩៩ ហើយកសាងបន្ត នៅឆ្នាំ២០០២ ក្រោមអធិបតេយ្យភាពរបស់ សម្តេច អគ្គមហាសេនាធិបតី តេជោ ហ៊ុនសែន ។   ចំណែកឯអគារធនធានទើបតែកសាងនៅឆ្នាំ២០១០ ។ 
មុនពេលកសាងសាលានេះ  ខេត្តប៉ៃលិន កំពុងស្ថិតក្នុង ភាពចលាចលនៅឡើយ ដោយសារការផ្តាច់ខ្លួនក្រោយគេ។ ពេលវេលាកសាង សាលានេះ រយះពេលយូរ ណាស់ ដោយសារមាន បញ្ហាច្រើន យើងមិនមានវិស្វករ ច្បាស់លាស់ទេ ពីព្រោះ នៅសម័យនោះ មិនទាន់មាននរណា ហ៊ានទៅរស់នៅ   ខេត្តប៉ៃលិន ទេ។ ម្យ៉ាង ក៏មិនសូវមាន សិស្សទៅរៀនដែរ ដោយសារចលាចល។សាលានេះ កសាងដោយ ឯកឧត្តម អ៊ីឈាន ជាអភិបាល ខេត្តប៉ៃលិន។
វិទ្យាល័យហ៊ុនសែនក្រុងទេពនិម្មិតប៉ៃលិន: ហេដ្ឋារចនាសម្ព័ន្ឋ

ហេដ្ឋារចនាសម្ព័ន្ឋ
វិទ្យាល័យ ហ៊ុនសែន ក្រុងទេពនិម្មិត ប៉ៃលិន មាន៤២ បន្ទប់ មានអគារធនធាន និង មានបុគ្គលិកការងារ ៧៨ នាក់ ដែលមាននាយកសាលា គឺ លោកគ្រូ លីសាន​ ហើយមាននាយករង ៣នាក់គឺ អ្នកគ្រូនាយិការង ឡុង វណ្ណះ លោកគ្រូ សុផល លោកគ្រូ ខាំយ៉ារិន។ វិទ្យាល័យនេះ មានថ្នាក់សិក្សា ពីថ្នាក់ទី៧ ដល់ថ្នាក់ទី១២ ហើយសិស្ស រៀនពីម៉ោង ៧ រហូតដល់ម៉ោង ១១ និង ពីម៉ោង​២ ដល់ម៉ោង៤។
វិទ្យាល័យហ៊ុនសែនក្រុងទេពនិម្មិតប៉ៃលិន: ការសិក្សា

ការសិក្សា
វិទ្យាល័យហ៊ុនសែនក្រុងទេពនិម្មិតប៉ៃលិន ជា ថ្នាលបណ្ដុះគំនិតយុវជន និង សម្រាប់អភិវឌ្ឍ សង្គមជាតិ។ ការសិក្សា នៅសាលានេះសិស្ស អាច ផ្លាស់ប្តូរ បទពិសោធន៍គ្នា ទៅវិញទៅមក តាមរយះ ការប្រាស្រ័យទាក់ទងគ្នា សិក្សា ពន្យល់មេរៀនដល់គ្នា ទៅវិញទៅមក។ សិស្សានុសិស្ស ទាំងអស់ គោរពវិន័យ និង គោរពពេលវេលា យ៉ាងខ្ជាប់ខ្ជួន ដើម្បី ក្រេបយក ចំណេះដឹង ពីលោកគ្រូអ្នកគ្រូ។ ការសិក្សា នៅវិទ្យាល័យ វាមានលក្ខណះខុសប្លែក ពីការសិក្សា នៅបឋមសិក្សា ព្រោះយើងត្រូវខិតខំ រៀនដោយខ្លួនឯង ហើយស្រាវជ្រាវ នៅតាមបណ្ណាល័យ ឬ តាម អ៊ីនធើណែតផ្សេងៗ។
វិទ្យាល័យហ៊ុនសែនក្រុងទេពនិម្មិតប៉ៃលិន: ការប្រកួតប្រជែង

ការប្រកួតប្រជែង
ពេលវេលា រៀនរបស់សិស្សនៅ វិទ្យាល័យនេះ មានរយះពេល៦ឆ្នាំ ពីថ្នាក់ទី៧ ដល់ទី១២ ហើយថ្នាក់ទី៩ មាន ការប្រលងសញ្ញប័ត្របឋមភូមិ ហើយមានការ ត្រួតពិនិត្យដោយ មន្ដ្រីអប់រំយុវជននិងកីឡា ខេត្តប៉ៃលិន ចំណែកឯថ្នាក់ទី១២ ក៏ដូចគ្នា គឺប្រលង សញ្ញប័ត្រមធ្យមសិក្សាទុតិយភូមិ ដែលមានការ ត្រួតពិនិត្យដោយ មន្ដ្រីអប់រំយុវជន និង កីឡា នៅតាមខេត្តក្រុងនានា។
នៅក្នុងនោះផងដែរ វិទ្យាល័យ ហ៊ុនសែន ក្រុងទេពនិម្មិត ប៉ៃលិន មានការប្រលងសិស្សពូកែ ស្របតាមគោលការណ៍ របស់រាជរដ្ឋាភិបាល ដែលក្នុងនោះមាន សិស្សពូកែគណិតវិទ្យា ភាសាខ្មែរ រូបវិទ្យា ហើយការប្រលង គឺមានមុខវិទ្យាឯកទេស និង ចំណេះដឹងទូទៅ។ នៅ ខេត្តប៉ៃលិន ទាំងមូល សិស្សដែល អាចមានសមត្ថភាពទៅ ប្រលងទូទាំងប្រទេស គឺ៦នាក់ ១ឯកទេសម្នាក់ ទាំងទី៩ និង ទី១២។ ការប្រលងស្ថិតនៅលើ ពិន្ទុរបស់ សិស្សពូកែ។
ចំណែកឯ ការប្រលងឆមាសវិញ គឺ គិតទៅលើការសិក្សា សំរង់អវត្តមាន និង សីលធម៌របស់ សិស្សម្នាក់ៗ។ លទ្ធផលឆមាស ត្រូវបូក និង ពិន្ទុប្រចាំខែ ដើម្បីវាស់ស្ទង ចំណេះដឹងសិស្ស ទាំងអស់។
សិស្ស នៃវិទ្យាល័យ ហ៊ុនសែន ក្រុងទេពនិម្មិត ប៉ៃលិននៅឆ្នាំ២០១០-២០១១  អត្រា ជាប់សញ្ញប័ត្រទុតិយភូមិ មាន ៨០%  នៃ សិស្សវិទ្យាល័យទាំងមូល។​ 

ចំណាត់ថ្នាក់ក្រុម:សាលា Category:ក្រុងប៉ៃលិន
វិទ្យាល័យហ៊ុនសែនចម្ការដូង

វិទ្យាល័យហ៊ុនសែនចម្ការដូង គឺវិទ្យាល័យមួយដែលមានសិស្សគ្រប់បណ្តាខេត្ត ភូមិ ស្រុកនានា​ មកសិក្សាស្រាវជ្រាវដើម្បីក្រេបជញ្ជក់ចំណេះដឹង។វិទ្យាល័យហ៊ុនសែនចំការដូងមានទីតាំងបច្ចុប្បន្ននៅភូមិភ្នំលាវ ឃុំពងទឹក ស្រុុកដំណាក់ចង្អើរ ខេត្តកែប។ វិទ្យាល័យហ៊ុនសែនចំការដូងត្រូវបានសាងសង់តាំងពីឆ្នាំ១៩៩៦មកម្ល៉េះកាលនោះមានតែអាគារមួយខ្នងតែប៉ុណ្ណោះរហូតដល់ឆ្នាំ២០០៣,២០០៤,២០០៥...សាលាបានសាងសង់ជាបន្តបន្ទាប់រហូតដល់បច្ចុប្បន្នមានអាគារសម្រាប់សិក្សារាល់ថ្ងៃចំនួន៥អាគារ អាគារកាត់ដេរចំនួនមួយ​ ក្លឹបយុវជនចំនួនមួយដែរនិងជាពិសេសគឺមានអាគារធនធានដ៍ល្អមួយដែលត្រូវបានសាងសង់ឡើងសម្រាប់ពិសោធន៍ សិក្សាអំពីComputer មិនតែប៉ុណ្ណោះនៅឆ្នាំ២០១៨ថ្មីៗនេះមានការកសាងអាគារ៣ជាន់ដែលជាអំណោយរបស់សម្តេចហ៊ុនសែន ដើម្បីផ្តល់ភាពងាយស្រួលក្នុងការសិក្សារបស់សិស្សានុសិស្ស។
វិទ្យាល័យហ៊ុនសែនចម្ការដូង: ​ ការអប់រំ

​ ការអប់រំ 
លោកគ្រូអ្នកគ្រូប្រកបដោយចំណេះដឹងជ្រៅជ្រះ មានវិជ្ជាជីវៈក្នុងការបង្រៀន​ ឆ្លងកាត់គរុសល្យ បង្រៀនដោយយកចិត្តទុកដាក់។
វិទ្យាល័យហ៊ុនសែនចម្ការដូង: បរិយាកាស

បរិយាកាស  
នៅជំុវិញសាលាពោពេញទៅដោយដើមកាសខ្ចាដែលជាម្លប់ដ៍ត្រជាក់ត្រជំុខ្យល់ជំុនោរបក់មករំភើយៗខ្យល់អាកាសបរិសុទ្ធសម្រាប់ងាយស្រួលអោយសិស្សានុសិស្សនិងគ្រូៗអង្គុយលេងលំហែកាយ មើលសៀវភៅ អានសៀវភៅ​ឆាប់ចាំ។
វិទ្យាល័យហ៊ុនសែនចម្ការដូង: ប្រវត្តិឈ្មោះសាលា

ប្រវត្តិឈ្មោះសាលា  
កាលពីមុនសាលានេះពោពេញទៅដោយដើមដូង ប៉ុន្តែដោយសារសង្រ្គាមធ្វើអោយដើមដូងនោះងាប់អស់។
វិទ្យាល័យហ៊ុនសែនមិត្តភាព

right|thumb|200px|វិទ្យាល័យហ៊ុនសែនមិត្តភាព

វិទ្យាល័យហ៊ុនសែនមិត្តភាពជាសាលាមួយដែលស្ថិតនៅក្នុង ភូមិ៥ សង្កាត់៤ ក្រុងព្រះសីហនុ  ហើយស្ថិតនៅតាមបណ្តោយផ្លូវ ០២ អតិត ខណ្ឌមិត្តភាពចាស់។
វិទ្យាល័យហ៊ុនសែនមិត្តភាព: ប្រវត្តិសាស្ត្រ

ប្រវត្តិសាស្ត្រ 

សាលានេះកសាងឡើងនៅក្នុងឆ្នាំ១៩៩៨ នៅពេលនោះមានអាគាសិក្សាចំនួន៥ខ្នង ដែលមាន ចំនួន២៥បន្ទប់ ព្រម ទាំងអាគាបណ្ណាល័យមួយខ្នងតែបុន្នោះ។ ក្នុងចំនួនអាគាទាំងនោះមានអាគាអនុវិទ្យាល័យចំនួន៣ខ្នង និងបឋមសិក្សាចំនួន២ខ្នង។            
ហើយនៅឆ្នាំ ២០០០ គេបានកសាងអាគារសិក្សាបន្ថែមទៀត ។
វិទ្យាល័យហ៊ុនសែនមិត្តភាព: កន្លែងស្នាក់នៅ

កន្លែងស្នាក់នៅ

នៅក្នុងសាលានោះក៏បានសាងសង់ អន្ទេវសិក្ក សម្រាប់អោយសិស្សដែលមកពីឆ្ងាយហើយ រៀននៅក្នុងសាលានេះ អន្ទេវសិក្ក មានមួយអាគារ​ ក្នុងនោះមានបន្ទប់ចំនួន៤ ហើយ៣បន្ទប់សម្រាប់សិស្សប្រុស និង ១បន្ទប់សម្រាប់សិស្សស្រី ក្នុង១បន្ទប់មានគ្រែចំនួន៥ បន្ទប់នីមួយៗសិស្សអាចរស់នៅបាន១០នាក់ ។ នៅ អន្ទេវសិក្ក នាយកសាលាជាអ្នកគ្រប់គ្រង និង ជាអ្នកផ្ដល់អង្ករអោយសិស្សស្នាក់នៅទីនេះ ប៉ុន្តែសិស្សទាំងអស់គឺជាអ្នកចំអិនអាហារដោយខ្លួនឯង ។
វិទ្យាល័យហ៊ុនសែនមិត្តភាព: ពណ៌នា

ពណ៌នា 

នៅក្នុង សាលាវិទ្យាល័យហ៊ុនសែនមិត្តភាព មាន បឋមសិក្សា អនុវិទ្យាល័យ និង វិទ្យាល័យមានអាគារសរុបចំនួន ៨ អាគារ ហើយបែងចែកជាពីគឺ បឋមសិក្សា និង វិទ្យាល័យ បឋមសិក្សា មានអាគារចំនួន ៣ និង បន្ទប់សរុបមាន ១៦ បន្ទប់ ។ អនុវិទ្យាល័យ និង វិទ្យាល័យ រៀនជាមួយគ្នាហើយ អាគារមានចំនួន៥ ក្នុងនោះមានអាគារមួយ គឺ មានចំនួនបីជាន់ អាគារបីជាន់មាន ១៨ បន្ទប់ហើយមានបីបន្ទប់បានដកចេញ បន្ទប់ពីបានរួមគ្នាធ្វើជាសាលប្រជុំ  ចំនែកឯ មួយទៀតធ្វើជា​ បណ្ណាល័យ បើគិតតែបន្ទប់រៀន មានតែ ១៥ បន្ទប់តែប៉ុននោះ ហើយអាគារទាំង ៥ មានបន្ទប់ចំនួន ៣៣ បន្ទប់ ។
ថ្នាក់ បឋមសិក្សា ក្នុងមួយមានសិស្សរៀន ៣២ បើសរុបទាំងអស់មានសិស្សរៀនចំនួន ៥១២នាក់។ បឋមសិក្សា មានកន្លែងលេងបាល់ទាត់ មួយនៅទីធ្លាមុខ អាគារ មួយនៅខាងកើត   សំរាប់អោយសិស្សលេង នៅទីនោះ រីឯ មុខអាគារខាងលិចមាន រូប ជ័យវរន្ម័នទី៧ មួយ និងមាន ដងទង់ជាតិ មួយសំរាប់អោយ សិស្សបឋមសិក្សាគោរពទង់ជាតិនៅពេលព្រឹក និង ពេល ល្ងាច ។ 
     
ចំនែកសិស្ស អនុវិទ្យាល័យ គិត ចាប់ពីថ្នាក់ទី ៧ ដល់ ទី ៩ ក្នុងមួយបន្ទប់ មានសិស្ស ៥៣ នាក់ មានបន្ទប់ចំនួន ១៦ បន្ទប់ មានចំនួន ៨៤៨ នាក់ ថ្នាក់វិទ្យាល័យមានចាប់ពីថ្នាក់ទី ១០ រហូតដល់ថ្នាក់ទី ១២ ក្នុងមួយថ្នាក់មានសិស្ស ៥២ នាក់  មានបន្ទប់ចំនួន ១៧ បន្ទប់ សិស្សទាំងអស់មានចំនួន ៨៨៤ នាក់ អាគារ អនុ សាងសង់នៅខាង ត្បូង បែរមុខមកខាង ជើង ។ អាគារ ថ្នាក់ទី ១០ សាងសង់ នៅចំកណ្ដាល បែរមុខទៅខាងត្បូង និង អាគារ បីជាន់ សាងសង់ បែរមុខមកខាង លិច ហើយនៅ ចំកណ្ដាល នៃ អាគារ វិទ្យាល័យ គឺជា ទី ធ្លាបាល់ទាត់មួយ យ៉ាងធំ ហើយនៅខាងលិចតារាងបាល់ទាត់ គឺ កន្លែងលេង បាល់ទះមួយផងដែរ នៅសាលានោះក៏ មាន កន្លែងផ្ញើរម៉ូតូ មួយ និង កន្លែងផ្ញើរកង់ មួយផងដែរ ដែលនៅជាប់ ខ្លោងទ្វារ សាលារៀន ។ 

នៅក្នុងសាលារៀនមាន បណ្ណាល័យ មាន  នៅអគារបីជាន់នៃវិទ្យាល័យ សំរាប់សិស្សទាំងអស់ អាចមើលបាន នៅក្នុងទីចាត់ការ ក៏ បណ្ណាល័យមួយដែរ ក្នុងបន្ទប់បណ្ណាល័យនោះក៏ មាន ទរទស្សន៏ សំរាប់សិស្សមើលនៅពេលម៉ោង
ទំនេរផងដែរ ។ ចំនែកឯ ទីចាត់ការមានតែមួយប៉ុននោះ តែបែងចែកចេញជាពី  ។
វិទ្យាល័យហ៊ុនសែនមិត្តភាព: ប្រពីណី

ប្រពីណី

ហើយជារៀងរាល់ឆ្នាំសាលាតែងតែប្រារព្ធពីធីបុណ្យសាលា ឬ ហៅថាពិធិសុំសេចក្តីសុខ ពិធីនេះធ្វើជារៀងរាល់ថ្ងៃទី ១ ខែ មេសា ជារៀងរាល់ឆ្នាំហើយ នៅពេលព្រឹកលោកគ្រូអ្នកគ្រូនិងសិស្សទាំងអស់ ត្រូវមកជួប ជុំគ្នានៅទីនេះ ។

ចំណាត់ថ្នាក់ក្រុម:មធ្យមសិក្សា
ចំណាត់ថ្នាក់ក្រុម:ក្រុងព្រះសីហនុ
ឯកសារ:វិទ្យាល័យហ៊ុនសែនមិត្តភាព:jpg
វិទ្យាល័យហ៊ុនសែនវាលរេញ ខេត្តព្រះសីហនុ: ប្រវត្តិវិទ្យាល័យ ហ៊ុន សែនវាលរញ

ប្រវត្តិវិទ្យាល័យ ហ៊ុន សែនវាលរញ 

សាលាវិទ្យាល័យ ហ៊ុន សែន វាលរេញ គឺបានកសាងក្នុងឆ្នាំ១៩៩៦ ។ សាលានេះបានកសាងឡើងក្នុងគោលបំណង ជួយអោយយុវជន នៅក្នុងស្រុកព្រៃនប់អោយមានចំណេះដឹង។
វិទ្យាល័យហ៊ុនសែនវាលរេញ ខេត្តព្រះសីហនុ: ទីតាំងភូមិសាស្ត្រ

ទីតាំងភូមិសាស្ត្រ 

សាលាវិទ្យាល័យ ហ៊ុន សែន វាលរេញ  គឺជាសាលាមួយ ដែលស្ថិតនៅ ភូមិវាលរេញ ឃុំវាលរេញ ស្រុកព្រៃនប់ ខេត្តព្រះសីហនុ។
សាលានេះ ក៏ស្ថិតនៅជាប់តាម បណ្ណោយផ្លូវជាតិលេខ៤ ដែលមានទិសដៅពី ខេត្តព្រះសីហនុ ទៅ ទីក្រុងភ្នំពេញ ហើយពី ទីក្រុងភ្នំពេញ ទៅ ខេត្តព្រះសីហនុ ។ បើសិន គិតពី ផ្សារវាលរេញ ទៅវិទ្យាល័យ ប្រហែលជាប្រវែង ៧០០ម
វិទ្យាល័យហ៊ុនសែនវាលរេញ ខេត្តព្រះសីហនុ: ពិពណ៌នាពីវិទ្យាល័យហ៊ុន សែនវាលរេញ

ពិពណ៌នាពីវិទ្យាល័យហ៊ុន សែនវាលរេញ 

នៅពេលឥឡូវនេះ សាលាវិទ្យាល័យហ៊ុន សែនវាលរេញ មានអាគារសំរាប់សិក្សា មានចំនួន ៥អាគារ បណ្ណាល័យសំរាប់ដាក់សៀវភៅ មានចំនួន ០១អាគារ ហើយនឹង ទីចាត់ការគ្រូ មានចំនួន ០១អាគារ ។ នៅក្នុងអាគារសិក្សា ក្នុងមួយអាគារៗមួយខ្នង មាន០៥បន្ទប់  អាគារបណ្ណាល័យ មាន០២បន្ទប់ ហើយនឹង ទីចាត់ការគ្រូមានចំនួន ០៣បន្ទប់។កាលពីមុន សាលាវិទ្យាល័យនេះ មិនមានកន្លែងសំរាប់ លែងកីឡា បាល់ទាល់ បាល់ទះ និង បាល់បោះ នៅឡើយទេ ។ ដោយនៅពេលក្រោយៗមក ប្រហែលជានៅឆ្នាំ ២០០៥ទើបមាន ការអភិវឌ្ឍន៍សាលា ដោយលុបត្រពាំងនៅខាងឆ្វេងដៃ ផ្លូវចូលសាលា ធ្វើជាកន្លែងទីលានបាល់ទាត់ បាល់ទះ បាល់បោះ និង​កន្លែងកំសាន្តផ្សេងៗទៀត។ ម្យ៉ាងវិញទៀត សាលាមានទេសភាព
វិទ្យាល័យ​ ចម្រើនវិជ្ជា

វិទ្យាល័យ ចម្រើនវិជ្ជា គឺជាស្ថាប័នអប់រំឯកជនមួយបង្កើតឡើងសម្រាប់ជួយដល់កូនខ្មែរទូទៅឱ្យទទួលបានការរៀនសូត្រដោយឥតគិតថ្លៃ ដែលមានបួនសាលាដូចជា​​ សាខាគោលស្ថិតនៅក្នុងខេត្តព្រៃវែង សាខាទី២និងទី៣ស្ថិតនៅខេត្តត្បូងឃ្មុំ និងសាខាទី៤ស្ថិតនៅទីរួមខេត្តកំពង់ចាម។
វិទ្យាល័យ​ ចម្រើនវិជ្ជា: អត្ថន័យនៃឈ្មោះ

អត្ថន័យនៃឈ្មោះ 
រូបភាពតូច|នេះជាកន្លែងគោរពទង់ជាតិ នៅវិទ្យាល័យចម្រើនវិជ្ជា
ពាក្យថា ចម្រើនវិជ្ជា មកពីពាក្យ ចម្រើន + វិជ្ជា

ចម្រើន មានន័យថា ធ្វើឱ្យចម្រើន, ឱ្យកើនឡើងៈ ចម្រើនមេត្តា ចម្រើនកម្មដ្ឋាន។ 

វិជ្ជា មានន័យថា សេចក្តីដឹងច្បាស់ ការចេះដឹង ចំណេះ វេទមន្ត អាគមៈ វិជ្ជាលេខ, វិជ្ជាពេទ្យ។

ដូច្នេះ ចម្រើនវិជ្ជា មានន័យថា ធ្វើឱ្យចម្រើនឬ ធ្វើឱ្យកើននូវចំណេះដឹង ប្រាជ្ញា ស្មារតី ទេពកោសល្យ។
វិទ្យាល័យ​ ចម្រើនវិជ្ជា: ប្រវត្តិ

ប្រវត្តិ 
វិទ្យាល័យចម្រើនវិជ្ជា ត្រូវបានបង្កើតដំបូងនៅឆ្នាំ២០០៨ ដោយលោកបូជាចារ្យ អាល់ប៊ែរតូ កាការ៉ូ។ វិទ្យាល័យនេះ មានទីតាំងនៅភូមិបារាយណ៍កើត ឃុំបារាយណ៍ ស្រុកកំពង់លាវ ខេត្តព្រៃវែង។ ប៉ុន្តែសព្វថ្ងៃរដ្ឋបាលខេត្តព្រៃវែងបានចាត់តំបន់នេះចូលទៅក្នុងរដ្ឋបាលក្រុង គឺភូមិបារាយណ៍កើត សង្កាត់បារាយណ៍  ស្រុកកំពង់លាវ ក្រុងព្រៃវែង។
វិទ្យាល័យ​ ចម្រើនវិជ្ជា: សាខា

សាខា 
រូបភាពតូច|នេះជា វិទ្យាល័យចម្រើនវិជ្ជា ទីតាំងគោល ស្ថិតនៅក្នុងភូមិបារាយណ៍កើត សង្កាត់បារាយណ៍ ក្រុងព្រៃវែង ខេត្តព្រៃវែង។ 
 សាខាគោល ឬសាខាទី១ៈ វិទ្យាល័យចម្រើនវិជ្ជា ទីតាំងគោល ស្ថិតនៅក្នុងភូមិបារាយណ៍កើត សង្កាត់បារាយណ៍ ក្រុងព្រៃវែង ខេត្តព្រៃវែង ។ បើយើងធ្វើដំណើរពីទីរួមខេត្តព្រៃវែងទៅដល់សាលាគឺ មានចម្ងាយប្រហែល៥គីឡូម៉ែត្រ។ វិទ្យាល័យនេះ ស្ថិតលើបណ្តោយផ្លូវជាតិលេខ១១ ខាងឆ្វេងដៃ។ វិទ្យាល័យនេះ មាន៣អគារសិក្សា ចែកចេញជា៦បន្ទប់ ទីចាត់ការ១បន្ទប់ បន្ទប់រៀន៣។ រីឯបណ្ណាល័យមានទីតាំងដាច់ដោយឡែកពីអគារសិក្សា។ បណ្ណាល័យនេះ មានឈ្មោះថា​ "បណ្ណាល័យសន្តលូកា" ចែកចេញជាពីរជាន់ ជាន់ផ្ទាល់ដីជាបន្ទប់ដាក់សៀវភៅ និងជាន់ទី១ជាបន្ទប់កុំព្យូរទ័រ។ ក្រៅពីនេះមានសាលប្រជុំខាងក្រៅមួយ ផ្ទះស្នាក់នៅរបស់យុវជនមួយខ្នង និងបន្ទប់ទឹកមួយខ្នងមានបីបន្ទប់ ចែកចេញជា បន្ទប់គ្រូ បន្ទប់ស្រី និងបន្ទប់ប្រុស។

រូបភាពតូច|នេះជា អនុវិទ្យាល័យចម្រើនវិជ្ជាទី២ មានទីតាំងនៅខេត្តត្បូងឃ្មុំ។ 
 សាខាទី២ៈ អនុវិទ្យាល័យចម្រើនវិជ្ជា (សាខាត្បូងឃ្មុំ) មានទីតាំងស្ថិតនៅភូមិផ្កាដូង ឃុំឈូក ស្រុកក្រូចឆ្មារ ខេត្តត្បូងឃ្មុំ ។  សាលារៀននេះ ស្ថិតនៅដាច់ស្រយាលពីទីប្រជុំជន បើយើងគិតពីភូមិពងទឹក ឃុំរកាពប្រាំ​​ ស្រុកត្បូងឃ្មុំ ខេត្តត្បូងឃ្មុំ មានចម្ងាយ១០គីឡូម៉ែត្រ។ បើយើងទៅដល់ភូមិពងទឹកនេះ យើងនឹងឃើញផ្លូវបត់ខាងស្តាំដៃ ដែលជាផ្លូវលំធម្មតា ដោយឆ្លងកាត់ចម្ការកៅស៊ូ ប្រមាណជា៥គឺឡូម៉ែត្រនឹងទៅដល់ភូមិមួយឈ្មោះថា ភូមិស្រះត្រកួន ហើយបន្តទៀតនឹងទៅដល់ភូមិផ្កាដូងតែម្តង។ សាលារៀននេះ មានអគារសិក្សាចំនួន២អគារ ចែកចេញជា៥បន្ទប់ ក្នុងនោះមានថ្នាក់ទី៧មួយបន្ទប់ ថ្នាក់ទី៨មួយបន្ទប់ ថ្នាក់ទី៩មួយបន្ទប់ ទីចាត់ការមួយបន្ទប់ និងបណ្ណាល័យ១បន្ទប់។ ក្រៅពីបន្ទប់រៀន មានបន្ទប់ទឹក១ខ្នងចំនួន៤បន្ទប់គឺ បន្ទប់ទឹកស្រី១បន្ទប់ បន្ទប់ទឹកប្រុស១បន្ទប់ បន្ទប់ទឹកគ្រូ១បន្ទប់ និងឃ្លាំងដាក់សម្ភារៈអនាម័យ១បន្ទប់ផងដែរ។

រូបភាពតូច|នេះជា វិទ្យាល័យចម្រើនវិជ្ជាទី៣ មានទីតាំងនៅខេត្តត្បូងឃ្មុំ។ 
 សាខាទី៣ៈ វិទ្យាល័យចម្រើនវិជ្ជា មានទីតាំងស្ថិតនៅភូមិថ្មពេជ្រទី១ ឃុំថ្មពេជ្រ ស្រុកត្បូងឃ្មុំ ខេត្តត្បូងឃ្មុំ។ សាលារៀននេះ មាន១អគារ ចែកចេញជា៤បន្ទប់ បន្ទប់រៀន៣បន្ទប់ ទីចាត់ការ១បន្ទប់។ ក្រៅពីនេះមានអន្តេវាសិកដ្ឋានរបស់គ្រូ២បន្ទប់។ បន្ទប់ទឹកមួយខ្នងមាន៣បន្ទប់ បន្ទប់ទឹកគ្រូ១បន្ទប់ បន្ទប់ទឹកស្រី១បន្ទប់ និងបន្ទប់ទឹកប្រុស១បន្ទប់។

 សាខាទី៤ៈ វិទ្យាល័យចម្រើនវិជ្ជា មានទីតាំងស្ថិតនៅ ខេត្តកំពង់ចាម ដែលនៅតាមបណ្តោយវិថីខេមរៈភូមិន្ទ និងវិថីព្រះបាទអង្គចន្ទ។
វិទ្យាល័យ​ ចម្រើនវិជ្ជា: កម្មវិធីសិក្សា

កម្មវិធីសិក្សា 
ការបង្រៀនៈ សាលារៀនចម្រើនវិជ្ជា ជាសាលាឯកជនមួយដែលមានកម្មវិធីសិក្សាស្របតាមកម្មវិធីសិក្សាជាតិ ហើយអនុវត្តមុខវិជ្ជាសិក្សាដូចទៅនឹងសាលារដ្ឋដែរ។ ប៉ុន្តែអ្វីដែលជាលក្ខណៈពិសេសរបស់សាលារៀនចម្រើនវិជ្ជាមានភាពខុសពីសាលារដ្ឋគឺ កូនសិស្សដែលបានចូលមកសិក្សានៅសាលានេះមិនតម្រូវឱ្បបង់លុយ ឬរៀនគួរបន្ថែមឡើយ។ ផ្ទុយទៅវិញសាលាបានបន្ថែមចំនួនម៉ោងទៅលើមុខវិជ្ជសំខាន់ៗដូចជា គណិតវិទ្យា រូបវិទ្យា គីមីវិទ្យា ភាសាខ្មែរជាដើម។

ចាប់តាំងពីឆ្នាំ ២០១៧ ក្រោមការរៀបចំរបស់ផ្នែកកិច្ចការសាធារណៈ នៃអង្គជំនុំជម្រះវិសាមញ្ញ ក្នុងតុលាការកម្ពុជា សិស្សានុសិស្ស មកពីវិទ្យាល័យ​ចម្រើនវិជ្ជា ក្នុងខេត្តព្រៃវែង បានធ្វើទស្សនកិច្ចសិក្សា ស្វែងយល់ពីដំណើរការ ជំនុំជម្រះក្តីលើអតីតមេដឹកនាំខ្មែរក្រហម និងទស្សនាសារមន្ទីរ ប្រល័យ​ពូជសាសន៍​ទួលស្លែង និងវាលពិឃាតបឹងជើងឯក។សាលាក្តីខ្មែរក្រហមបានបន្តសកម្មភាពរបស់ខ្លួនក្នុងការផ្សព្វផ្សាយអំពីដំណើរការជំនុំជម្រះក្តីលើអតីតមេដឹកនាំមេដឹកនាំខ្មែរក្រហមជូនដល់សាធារណជន, GrandNews, ថ្ងៃពុធ ទី ១៨ មករា ២០១៧​ ដំណើរទស្សនកិច្ចរបស់ សិស្សានុសិស្សនាពេលនេះ ធ្វើឡើងដើម្បីពង្រឹងបន្ថែម នូវចំណេះដឹងផ្នែក​ប្រវត្តិសាស្ត្រ នៃរបបកម្ពុជាប្រជាធិបតេយ្យ ពិនិត្យមើលទីតាំងឧក្រិដ្ឋកម្មមួយចំនួន ដែលបន្សល់ទុកពី របបខ្មែរក្រហម និងការចងចាំរឿងរ៉ាវអតីតកាល។  សិស្សជាង៣០០នាក់ មកពីវិទ្យាល័យ​ព្រះអង្គឌួង និងវិទ្យាល័យ​ចម្រើន​វិជ្ជា ក្នុងខេត្តព្រៃវែង ធ្វើទស្សនកិច្ច​សិក្សា ស្វែងយល់​ពីការជម្រះ​ក្តីលើ​អតីតមេដឹក​នាំខ្មែរក្រហម, FreshNews Asia, ថ្ងៃទី ១៩ ខែ មករា ឆ្នាំ ២០១៧
វិទ្យាល័យ​ ចម្រើនវិជ្ជា: តំណភ្ជាប់

តំណភ្ជាប់ 
 ទំព័រហ្វេសប៊ុកផ្លូវការ វិទ្យាល័យ ចម្រើនវិជ្ជា
Category:វិស័យអប់រំ
Category:វិទ្យាល័យ
វិទ្យាសាស្ត្រ

វិទ្យាសាស្ត្រ () គឺជាបណ្ដុំនៃការសិក្សាដែលបង្កើតនិងរៀបចំចំណេះដឹងជាទម្រង់នៃការបកស្រាយនិងការព្យាករណ៍គួរឱ្យទុកចិត្តអំពីធម្មជាតិនិងសកលលោក ។"... modern science is a discovery as well as an invention. It was a discovery that nature generally acts regularly enough to be described by laws and even by mathematics; and required invention to devise the techniques, abstractions, apparatus, and organization for exhibiting the regularities and securing their law-like descriptions." —p.vii, J. L. Heilbron, (2003, editor-in-chief). The Oxford Companion to the History of Modern Science. New York: Oxford University Press. ISBN 0-19-511229-6. នៅក្នុងអត្ថន័យចាស់ជាងនិងទាក់ទងយ៉ាងជិតស្និទ្ធ ពាក្យថា "វិទ្យាសាស្ត្រ" ក៏សំដៅទៅលើអង្គ
នៃចំណេះដឹងខ្លួនឯងផងដែរដែលជាប្រភេទដែលអាចពន្យល់បានដោយសមហេតុផលនិងអាចអនុវត្តបានដោយងាយ ។ អ្នកប្រកបរបរវិទ្យាសាស្ត្រត្រូវបានហៅថា អ្នកវិទ្យាសាស្រ្ត ។
វិទ្យាសាស្ត្រ: Further reading

Further reading

 Augros, Robert M., Stanciu, George N., "The New Story of Science: mind and the universe", Lake Bluff, Ill.: Regnery Gateway, c1984. ISBN 0-89526-833-7
 
 Cole, K. C., Things your teacher never told you about science: Nine shocking revelations Newsday, Long Island, New York, March 23, 1986, pg 21+
 Feynman, Richard "Cargo Cult Science"
 
 Gopnik, Alison, "Finding Our Inner Scientist" , Daedalus, Winter 2004.
 Krige, John, and Dominique Pestre, eds., Science in the Twentieth Century, Routledge 2003, ISBN 0-415-28606-9
 Levin, Yuval (2008). Imagining the Future: Science and American Democracy. New York, Encounter Books. ISBN 1-59403-209-2
 Kuhn, Thomas, The Structure of Scientific Revolutions, 1962.
វិទ្យាសាស្ត្រ: តំណ​ភ្ជាប់​ខាងក្រៅ

តំណ​ភ្ជាប់​ខាងក្រៅ

Publications
 "GCSE Science textbook". Wikibooks.org

News
 Nature News. Science news by the journal Nature
 New Scientist. An weekly magazine published by Reed Business Information
 ScienceDaily
 Science Newsline
 Discover Magazine

Resources
 Euroscience :
 
 Science Development in the Latin American docta
 Classification of the Sciences in Dictionary of the History of Ideas. (Dictionary's new electronic format is badly botched, entries after "Design" are inaccessible. Internet Archive old version).
 "Nature of Science" University of California Museum of Paleontology
 United States Science Initiative Selected science information provided by US Government agencies, including research & development results
 How science works University of California Museum of Paleontology
វិទ្យាសាស្ត្រកុំព្យូទ័រ

វិទ្យាសាស្ត្រកុំព្យូទ័រ () ជាការសិក្សាអំពី ការគណនា និងការដំណើរការព័ត៌មាន ទាំងនៅក្នុងផ្នែកទន់ និងផ្នែករឹង។ នៅក្នុងការអនុវត្ត វិទ្យាសាស្ត្រកុំព្យូទ័រ បានរួមបញ្ចូលរឿងអំពីកុំព្យូទ័រជាច្រើន ដោយរួមបញ្ចូលទាំងការគិតដែលជាទ្រឹស្តី ដូចជាការវិភាគក្បួនដោះស្រាយ ទៅកម្រិតទ្រព្យសម្បត្ដិ ដូចជា ភាសាសរសេរកម្មវិធី ផ្នែកទន់ និង ផ្នែករឹងកុំព្យូទ័រ។
វិទ្យាសាស្ត្រកុំព្យូទ័រ: អត្ថបទដែលទាក់ទង

អត្ថបទដែលទាក់ទង
 វិទ្យាសាស្ត្រគណនា
 គណិតវិទ្យា
 វិទ្យាសាស្ត្រព័ត៌មាន

ចំណាត់ថ្នាក់ក្រុម:វិទ្យាសាស្ត្រកុំព្យូទ័រ
វិទ្យាសាស្ត្រធម្មជាតិ

thumb|right|310px|The natural sciences seek to understand how the world and universe around us works. There are five major branches: Chemistry (center), astronomy, earth science, physics, and biology (clockwise from top-left).

វិទ្យាសាស្ត្រធម្មជាតិ () គឺជាវិទ្យាសាស្ត្រមួយបែបដែលព្យាយាមបង្ហាញពីច្បាប់ដែលគ្រប់គ្រងពិភពធម្មជាតិ​តាមរយៈការស្រាវជ្រាវតាមបែបវិទ្យាសាស្ត្រ។   ពាក្យ​ថា​ "វិទ្យាសាស្ត្រ​ធម្មជាតិ​"​ គឺ​ប្រើដើម្បី​ញែក​ចេញពីវិទ្យាសាស្ត្រសង្គម​ (social sciences) ដែល​ជាវិទ្យាសាស្ត្រមួយបែបទៀតដែលសិក្សាពីមនុស្សសាស្ត្រ​ដូចជា​ការសិក្សា​ពី​អាកប្បកិរិយា​របស់មនុស្ស​ និងគម្រូសង្គមជាដើម។
វិទ្យាសាស្ត្រធម្មជាតិ: តំណភ្ជាប់ខាងក្រៅ

តំណភ្ជាប់ខាងក្រៅ

 The History of Recent Science and Technology
 Natural Sciences Information on the Natural Sciences degree programme at Durham University.
 Natural Sciences  Contains updated information on research in the Natural Sciences including biology, geography and the applied life and earth sciences.
 Natural Sciences Information on the Natural Sciences degree programme at the University of Bath which includes the Biological Sciences, Chemistry, Pharmacology, Physics and Environmental Studies.
 Reviews of Books About Natural Science This site contains over 50 previously published reviews of books about natural science, plus selected essays on timely topics in natural science.
 Scientific Grant Awards Database  Contains details of over 2,000,000 scientific research projects conducted over the past 25 years.
 Natural Sciences Tripos Provides information on the framework within which most of the natural science is taught at the University of Cambridge.
E!Science Up-to-date science news aggregator from major sources including universities.
វិទ្យាស្ថានជាតិពហុបច្ចេកទេសកម្ពុជា

right|thumb|500px| ​វិទ្យាស្ថានជាតិពហុបច្ចេកទេសកម្ពុជា

វិទ្យា​ស្ថាន​ជាតិ​ពហុ​បច្ចេកទេស​​កម្ពុជា​គឺ​ជា​គ្រឹះស្ថាន​ឧត្តម​សិក្សា​របស់​រដ្ឋ​ធំ​ជាង​គេ​ក្នុង​ព្រះ​រាជា​ណា​ចក្រ​កម្ពុជា​ដែល​មាន​សមត្ថភាព​ផ្ទេរ​នូវ​បច្ចេក​ទេស​ដល់​និស្សិត ។

វិទ្យាស្ថាន​ជាតិ​ពហុ​បច្ចេកទេស​កម្ពុជា NPIC គឺ​ជា​គ្រឹះស្ថាន​បច្ចេកទេស​​​ក្នុង​ប្រទេស​កម្ពុជា​ដែល​បាន​រៀប​ចំ​ឡើង​ដោយ​រដ្ឋាភិបាល​កម្ពុជា​និង​សាធារណៈ​រដ្ឋ​កូរ៉េ​ ដែល​មាន​សហប្រតិបត្តិ​ការ​ជា​មួយ​និង​សាកលវិទ្យាល័យ​ Jeon Ju នៃ​ប្រទេស​កូរ៉េ​ខាង​ត្បូង ។ NPIC ត្រូវ​បាន​បើក​សម្ពោធ​ដាក់​ឱ្យ​ប្រើ​ប្រាស់​ជា​ផ្លូវ​ការ​​ក្រោម​អធិបតី​ភាព​របស់​នាយ​ក​រដ្ឋ​មន្ត្រី​ ហ៊ុន​សែន នៅ​ថ្ងៃ​ទី១៦ ខែ​ឧសភា ឆ្នាំ ២០០៥ ។
NPIC បាន​រៀប​ចំ​តាម​កម្មវិធី​សិក្សា​ទំនើប ដោយ​ផ្ដោត​សំខាន់​ទៅ​លើ​ការ​អនុវត្តន៍ (៧០​ភាគរយ) និង​ទ្រឹស្ដី (៣០​ភាគរយ) ក្នុង​​ការ​រៀប​ចំ នេះ​អាច​ឱ្យ​និស្សិត​ធ្វើ​អ្វី​មួយ​យ៉ាង​រហ័ស​ហើយ​និង​អភិវឌ្ឍ​សមត្ថ​ភាព​មុខ​ជំនាញ​របស់​ពួក​គេ​រៀងៗ​ខ្លួន​បាន​យ៉ាង​លឿន ។

សិស្ស​និស្សិត​និង​សិក្សា​ជំនាញ​ជា​មួយ​និង​សាស្ត្រាចារ្យ​ខ្មែរ​ដែល​មាន​បទ​ពិសោធន៍​យូរ​ឆ្នាំ ហើយ​និង​សាស្ត្រាចារ្យ​ជន​ជាតិ​កូរ៉េ​ ដែល​ការ​សិក្សា​ក្នុង​មួយ​ថ្ងៃ ៦ ម៉ោង ហើយ​៥ ថ្ងៃ​ក្នុង​មួយ​សប្ដាហ៍ ។ បន្ទាប់​ពី​ពួក​គេ​បញ្ចប់​ការសិក្សា​ គេ​អាច​មាន​សំណាង​បន្ត​ការ​សិក្សា​និង​ធ្វើ​ការ​នៅ​ប្រទេស​កូរ៉េ​ ។
វិទ្យាស្ថានជាតិពហុបច្ចេកទេសកម្ពុជា: គោល​ដៅ

គោល​ដៅ
វិទ្យាស្ថាន​ជាតិ​ពហុ​បច្ចេកទេស​កម្ពុជា​និង​ឱ្យ​មាន​ការ​អនុវត្តន៍​បាន​ខ្ពស់​, តម្រង់​​វិជ្ជា​ជីវៈ​និង​កម្មវិធី​អប់រំ​នៃ​មូល​ដ្ឋាន​គ្រឹះ​បច្ចេកទេស ដើម្បី​និស្សិត​នៅ​ទី​ជនបទ​និង​តំបន់​ដាច់​ស្រយាល​ក្នុង​ប្រទេស​កម្ពុជា ។ វិទ្យាស្ថាន​និង​ជួយ​រក​ការ​ងារ​នៅ​ក្នុង​តំបន់​និង​នៅ​បរទេស​ឱ្យ​និស្សិត​ពេល​បញ្ចប់​ការ​សិក្សា​តាម​រោង​ចក្រ​ សហគ្រាស​ធំៗ​ និង​នៅ​ស្ថាប័ន​​រដ្ឋ​មួយ​ចំនួន ។ ការ​ផ្តល់​ឱ្យ​គ្រប់​គ្រាន់​សម្រាប់​ទី​ផ្សារ​នៅ​ក្នុង​តំបន់​និង​បរទេស​ជា​មួយ​និង​ជំនាញ​ដ៏​ពិត​ប្រាកដ​មួយ ។

ទស្សនៈ​វិស័យ
ក្នុង​ឆ្នាំ​២០១៥ វិទ្យសា្ថន​នឹង​ក្លាយ​ជា​មជ្ឈ​មណ្ឌល​ឆ្នៃ​ប្រឌិត​និង​ផ្ទេរ​បច្ចេក​វិទ្យា​ផ្នែក​ឧស្សាហកម្ម កសិកម្ម និង​សេវា​កម្ម​សម​ស្រប​តាម​សកលភាវូប​ជនីយកម្ម​ដែល​រួម​ចំណែក​យ៉ាង​ធំ​ធេង​ក្នុង​ការ​ផ្តល់​ធន​ធាន​មនុស្ស​សម្រាប់​ការ​អភិវឌ្ឍន៍​ក្នុង​ប្រទេស​កម្ពុជា​ ។
វិទ្យាស្ថានជាតិពហុបច្ចេកទេសកម្ពុជា: ទស្សនៈ​វិស័យ

ទស្សនៈ​វិស័យ
ក្នុង​ឆ្នាំ​២០១៥ វិទ្យសា្ថន​នឹង​ក្លាយ​ជា​មជ្ឈ​មណ្ឌល​ឆ្នៃ​ប្រឌិត​និង​ផ្ទេរ​បច្ចេក​វិទ្យា​ផ្នែក​ឧស្សាហកម្ម កសិកម្ម និង​សេវា​កម្ម​សម​ស្រប​តាម​សកលភាវូប​ជនីយកម្ម​ដែល​រួម​ចំណែក​យ៉ាង​ធំ​ធេង​ក្នុង​ការ​ផ្តល់​ធន​ធាន​មនុស្ស​សម្រាប់​ការ​អភិវឌ្ឍន៍​ក្នុង​ប្រទេស​កម្ពុជា​ ។